סידא

סידא או בתעתיק מדויק: צידא (בערבית: صيدا) הוא כפר פלסטיני בנפת טולכרם במזרח השומרון, הממוקם כ-20 קילומטר צפונית-מזרחית לטולכרם. על פי הלשכה הפלסטינית המרכזית לסטטיסטיקה, בסידא התגוררו 3,076 תושבים בשנת 2006.Projected Mid -Year Population for Tulkarm Governorate by Locality 2004- 2006 Palestinian Central Bureau of Statistics

היסטוריה
נמצאו בסידא קרמיקה מתקופות הברזל, ההלניסטית, הרומית, הביזנטית, המוסלמית הקדומה וימי הביניים.Zertal, 2016, pp. 400-401

בשנת 1179, בתקופת הצלבנים, סידא הייתה למעשה אחוזה, שנמכרה לכנסיית הדורמיציון בירושלים.

בשנת 1265 הייתה סיידא אחת מן האחוזות שהעניק הסולטאן ביברס לחסידיו לאחר ניצחונו על הצלבנים. סידר כולה ניתנה לאמיר חוסאם אלדין איתמיש באוטליס חאן.Ibn al-Furat, 1971, pp. 81, 209, 249 (map)

בסוף המאה ה-16 חיו בסידא כ-70 משפחות ו-2 רווקים – כולם מוסלמים. התושבים שילמו שיעור מס קבוע של 33.3% על מוצרים חקלאיים הכוללים חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות ומס ג'יזיה קבוע לתושבי אזור שכם. בסך הכל שילמו תושבי הכפר כ-12,160 אקצ'ות. כל ההכנסות הועברו לווקף המקומי.Hütteroth and Abdulfattah, 1977, p. 130

במפת הקרן לחקר ארץ ישראל משנת 1882, מתואר סידא כ"כפר קטן, עם באר במזרח על גב רכס ארוך וחשוף."Conder and Kitchener, 1882, SWP II, p. 155

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, סיידה מנתה 252 תושבים.Barron, 1923, Table XI, Sub-district of Tulkarm, p. 27 מספר זה גדל במפקד 1931 ל-351 איש שהתגוררו ב-75 בתים.Mills, 1932, p. 57 בסטטיסטיקה של 1945 אוכלוסיית סיידה מנתה 450 נפשות,Government of Palestine, Department of Statistics, 1945, p. 21 של שטח של כ-5,060 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 76 מתוך שטח זה, 1,622 דונם היו מטעים וקרקע להשקיה, 1,113 שימשו לדגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 127 ואילו 11 דונם היו אדמות בנויות.Government of Palestine, Department of Statistics. Village Statistics, April, 1945. Quoted in Hadawi, 1970, p. 177 בשנת 1961 מנתה האוכלוסייה 808 תושבים.Government of Jordan, 1964, p. 27

בעת המודרנית הכפר נחשב כמזוהה עם ארגון הטרור הג'יהאד האסלאמי הפלסטיני. בכפר התבצעה הפעולה בה נפל מפקד יחידת דובדבן אייל וייס בתאונה מבצעית.

קישורים חיצוניים

 הערות שוליים 

קטגוריה:נפת טולכרם